stanford-oval/wikipedia huggingface dataset:
ชิงหมาเถิด
ทีมงาน

กำกับภาพยนตร์ - พงษ์พัฒน์ วชิรบรรจง
อำนวยการสร้างบริหาร - พิชญ์ โพธารามิก, โสรัชย์ อัศวะประภา, นวมินทร์ ประสพเนตร, ซัง โด ลี
อำนวยการสร้าง - ธัญญา วชิรบรรจง, ปิยะลักษณ์ มหาธนทรัพย์
เนื้อเรื่อง - พงษ์พัฒน์ วชิรบรรจง
บทภาพยนตร์ - บริษัท วรรคทอง จำกัด
ที่ปรึกษาบทภาพยนตร์ - คงเดช จาตุรันต์รัศมี
ที่ปรึกษาการแสดง - ม.ล. พันธุ์เทวนพ เทวกุล
กำกับภาพ - สยมภู มุกดีพร้อม
ลำดับภาพ - สุนิตย์ อัศวินิกุล, พรรนิลา กบิลลิกกะวานิชย์, เหมือนฝัน อุปถัมภ์
ออกแบบงานสร้าง - ขวัญชัย แก้วมาก
เครื่องแต่งกาย - นพดล เตโช
แหล่งข้อมูลอื่น

ตัวอย่างภาพยนตร์ ใน youtube
เพลง ชิงหมาเถิด ใน youtube
ชิงหมาเถิด (2010) ที่สยามโซน
พระเพชรคีรี (เจ้าแก้วเมืองไท ณ ลำปาง)

| พระเพชรคีรีศรีราชสงคราม |
| --- | --- |
เจ้าแก้วเมืองไท ณ ลำปาง

ผู้สืบสกุลเจ้าผู้ครองนครลำปาง
ระยะเวลา: 1 มีนาคม พ.ศ. 2468 — พ.ศ. 2482
ก่อนหน้า: เจ้าราชวงศ์
ถัดไป: เจ้าเดชา
ผู้ว่าราชการจังหวัดสงขลา
ดำรงตำแหน่ง: พ.ศ. 2470 — พ.ศ. 2476
ก่อนหน้า: พระยาตรังคภูมาภิบาล
ถัดไป: พระสาครบุรานุรักษ์
สมุหเทศาภิบาล: พระยาศรีธรรมราช
สมาชิกวุฒิสภา
ดำรงตำแหน่ง: 18 พฤศจิกายน พ.ศ. 2490 — 29 พฤศจิกายน พ.ศ. 2494

ประสูติ: พ.ศ. 2434
พิราลัย: พ.ศ. 2513 (79 ปี) กรุงเทพมหานคร
พระราชทานเพลิง: 1 มีนาคม พ.ศ. 2513 เมรุหลวงหน้าพลับพลาอิศริยาภรณ์ วัดเทพศิรินทราวาส
ชายา: เจ้าวรรณรา ณ ลำปาง
หม่อม: แช่ม น้อม ณ สงขลา จำรัสศรี ณ สงขลา
พระบุตร: เจ้าเชิดกาวิละ ณ ลำปาง เจ้าเดชา ณ ลำปาง เจ้าจันทร ณ ลำปาง เจ้าไชยแก้ว ณ ลำปาง เจ้าศรีรัตน์ ณ ลำปาง เจ้าญาณรังษี ณ ลำปาง
ราชวงศ์: ทิพย์จักร
ราชสกุล: ณ ลำปาง
พระบิดา: เจ้าราชวงศ์ (แก้วปราบเมรุ ณ ลำปาง)
พระมารดา: เจ้าทิพยอด ณ ลำปาง
ศาสนา: เถรวาท
อาชีพ: ข้าราชการ, ทหาร, นักการเมือง

ยศที่ได้รับการแต่งตั้ง
รับใช้:  ไทย
แผนก/สังกัด:  กองทัพบกไทย
ชั้นยศ:  พันเอก
บังคับบัญชา: กรมทหารบกจังหวัดนครลำปาง
 
พันเอก พระเพชรคีรีศรีราชสงคราม (เจ้าแก้วเมืองไท ณ ลำปาง) อดีตผู้นำสกุล ณ ลำปาง อดีตเจ้าเมืองสงขลา อดีตผู้บังคับการพิเศษกรมทหารบกจังหวัดนครลำปาง และเป็นเจ้านายที่ข้าราชการเคารพนับถือเป็นอย่างมาก เป็นราชบุตรองค์โตของพลตำรวจตรี เจ้าราชวงศ์ (แก้วปราบเมรุ ณ ลำปาง) ท.จ. กับเจ้าทิพยอด ณ ลำปาง (ธิดาในเจ้าพรหมาภิพงษธาดา เจ้าผู้ครองนครลำปาง องค์ที่ 11)
ประวัติ

เจ้าแก้วเมืองไท ณ ลำปาง สูติเมื่อ พ.ศ. 2434 เป็นราชบุตรองค์โตของพลตำรวจตรี เจ้าราชวงศ์ (แก้วปราบเมรุ ณ ลำปาง) (เป็นราชบุตรในเจ้าบุรีรัตน์ (บุญเลิศ ณ ลำปาง) และเป็นราชนัดดาในพระยาอุปราชหมูล่า) กับเจ้าทิพยอด พระธิดาในพระเจ้าพรหมาภิพงษ์ธาดา เจ้าผู้ครองนครลำปาง องค์ที่ 10 ได้รับการศึกษาที่คุ้มของเจ้าราชวงศ์แก้วปราบเมรุ จนอายุได้ 13 ปี ได้เข้าศึกษาต่อที่โรงเรียนกรุงเทพคริสเตียนวิทยาลัย และเข้าศึกษาต่อที่โรงเรียนราชวิทยาลัย (ปัจจุบันคือโรงเรียน ภ.ป.ร. ราชวิทยาลัย ในพระบรมราชูปถัมภ์)
หากนับตามการสืบตระกูลวงศ์ของราชวงศ์ทิพย์จักราธิวงศ์และธรรมเนียมล้านนา ครอบครัวที่เป็นผู้นำราชตระกูล ณ ลำปางและประธานราชตระกูล ณ ลำปาง คือ สายสกุลของพันเอก พระเพชรคีรีศรีราชสงคราม (เจ้าแก้วเมืองไท ณ ลำปาง) ท.จ.
ประวัติ > โอรส-ธิดา > เจ้าวรรณรา ณ ลำปาง

สมรสกับเจ้าวรรณรา ณ ลำปาง (สกุลเดิม ณ ลำพูน) ธิดาในเจ้าจักรคำขจรศักดิ์ เจ้าผู้ครองนครลำพูน องค์ที่ 10
ประวัติ > โอรส-ธิดา > แช่ม ณ ลำปาง

สมรสกับนางแช่ม ธิดาของพระยาวิเชียรคีรี (ชม) มีบุตร 2 คน คือ
เจ้าเชิดกาวิละ ณ ลำปาง สมรสกับนางอาบคำ ณ ลำปาง
เจ้าเดชา ณ ลำปาง (พ.ศ. 2471 - 2558) สมรสกับนางจันทร์คำ (พรหมวงศ์) ผู้สืบตระกูลเครื่องราชอิสริยาภรณ์จุลจอมเกล้า จากเจ้าบิดา
ประวัติ > โอรส-ธิดา > น้อม ณ สงขลา

เจ้าแก้วเมืองไท มีธิดากับนางน้อม ณ สงขลา ธิดาหลวงอุดมภักดี (ทับ) อีก 1 คน คือ เจ้าจันทร ณ ลำปาง
ประวัติ > โอรส-ธิดา > เจ้าจำรัสศรี ณ ลำปาง

สมรสกับเจ้าจำรัสศรี ณ ลำปาง หลานสาวของเจ้าพระยาวิเชียรคีรี (เม่น ณ สงขลา) และมีบุตร 3 คน ได้แก่
เจ้าไชยแก้ว ณ ลำปาง สมรสกับนางสุนันทา
เจ้าศรีรัตน์ ณ ลำปาง (? - ปัจจุบัน)
เจ้าญาณรังษี ณ ลำปาง (? - พ.ศ. 2554) สมรสกับคุณอารีย์ ณ ลำปาง มีทายาท2คนได้แก่
1. เจ้าจุฑารัตน์(ณ ลำปาง)สมรสกับคุณธนากร เกียรติเลิศพงศา มีทายาทได้แก่
เจ้าธนพัฒ เกียรติเลิศพงศา                       (หลานชายคนโตในสายครอบครัวของพันเอกพระเพชรคีรีศรีราชสงคราม เจ้าแก้วเมืองไท ณ ลำปาง ท.จ.กับเจ้าจำรัสศรี ณ ลำปาง)
2. เจ้าศรีสุดา(ณ ลำปาง)สมรสกับคุณธนนันท์ มันประเสริฐ มีทายาทได้แก่
เจ้าวรรดา มันประเสริฐ
การทำงาน

หลังสำเร็จการศึกษา เจ้าแก้วเมืองไท ได้เข้ารับราชการในสำนักราชเลขาธิการ ในรัชสมัยของพระบาทสมเด็จพระมงกุฎเกล้าเจ้าอยู่หัว รัชกาลที่ 6 โดยได้รับพระราชทานบรรดาศักดิ์เป็น “นายวรการบัญชา” ต่อมาได้ตามเสด็จไปถวายงาน สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ ที่จังหวัดสงขลา ในตำแหน่งนายอำเภอสะเดา และปฏิบัติหน้าที่ราชการในพื้นที่จังหวัดสงขลาจนกระทั่งได้รับแต่งตั้งเป็นผู้ว่าราชการจังหวัดสงขลา คนที่ 14 รวมระยะเวลาที่รับราชการในจังหวัดสงขลากว่า 18 ปี
ในปี พ.ศ. 2475 เมื่อครั้งพระบาทสมเด็จพระปกเกล้าเจ้าอยู่หัว และสมเด็จพระนางเจ้ารำไพพรรณี พระบรมราชินี พร้อมด้วยพระบรมวงศานุวงศ์ ได้เสด็จแปรพระราชฐานโดยทางเรือไปประทับที่พระตำหนักเขาน้อย จังหวัดสงขลา รัฐบาลในขณะนั้น ได้สั่งการให้ผู้ว่าราชการจังหวัดระเบิดทำลายทางรถไฟ แต่พระเพชรคีรีฯ ก็มิได้ปฏิบัติตามคำสั่ง จึงถูกปลดออกจากตำแหน่ง
พระเพชรคีรีฯ ยังพักอาศัยอยู่ในในจังหวัดสงขลา จนถึงปี พ.ศ. 2485 เมื่อเกิดสงครามโลกครั้งที่ 2 กองทัพญี่ปุ่นได้เข้ายึดครองบ้านของท่าน และต่อมามีถนนตัดผ่านหน้าบ้านเดิมไปทะลุออกถนนนางงาม จึงมีการตั้งชื่อว่า “ถนนเพชรคีรี” เพื่อเป็นอนุสรณ์ ภายหลังถูกยึดครองบ้านพักจึงย้ายครอบครัวไปอาศัยที่จังหวัดลำปาง
ต่อมาได้รับแต่งตั้งเป็นสมาชิกวุฒิสภา ได้รับพระราชทานตราทุติยจุลจอมเกล้า และได้รับพระราชทานยศนายทหารพิเศษเป็นนายพันเอก
สืบราชสกุลเจ้าผู้ครองนครลำปาง

เจ้าแก้วเมืองไท ณ ลำปาง ได้รับพระราชทานพระราชวโรกาสให้เข้าร่วมในพระราชพิธีบรมราชาภิเษกในพระบาทสมเด็จพระปรมินทรมหาภูมิพลอดุลยเดช เมื่อวันที่ 4 พฤษภาคม พ.ศ. 2493 ในฐานะผู้สืบราชสกุลเจ้าผู้ครองนครลำปาง (เจ้าเมืองประเทศราช)
ในปี พ.ศ. 2496 เจ้าแก้วเมืองไท และนายวิเชียร ณ ลำปาง ได้ร่วมกันบริจาคที่ดินสร้างโรงเรียนอนุบาลลำปาง เพื่ออุทิศให้เจ้าผู้ครองนครลำปาง และขออนุญาตให้ใช้นามว่า "เขลางค์รัตน์อนุสรณ์" เป็นชื่อโรงเรียนอีกชื่อหนึ่งด้วย
พิราลัย

พระเพชรคีรีศรีราชสงคราม (เจ้าแก้วเมืองไท ณ ลำปาง) ถึงพิราลัย ด้วยโรคชราที่กรุงเทพฯ สิริอายุได้ 80 ปี และได้รับพระมหากรุณาธิคุณจากสมเด็จพระนางเจ้ารำไพพรรณี พระบรมราชินี ในรัชกาลที่ 7 เสด็จพระราชดำเนินในการพระราชทานเพลิงศพที่วัดเทพศิรินทราวาสราชวรวิหาร เมื่อวันที่ 1 มีนาคม พ.ศ. 2513
เครื่องราชอิสริยาภรณ์

พ.ศ. 2500 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2497 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2493 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)
พ.ศ. 2476 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
คณะรัฐศาสตร์ในประเทศไทย

คณะรัฐศาสตร์และรัฐประศาสนศาสตร์ เปิดสอนศาสตร์ที่เกี่ยวข้องกับการบริหารรัฐกิจ การเมืองการปกครอง รวมไปถึงความสัมพันธ์ระหว่างประเทศ ซึ่งการศึกษาวิชารัฐศาสตร์นั้น เป็นการศึกษาในลักษณะของสหวิทยาการ กล่าวคือ ต้องอาศัยศาสตร์หลาย ๆ ศาสตร์เข้ามาประกอบการศึกษา อธิบายภาวะต่าง ๆ ทางสังคม ที่เกิดขึ้นได้
ประวัติ

การศึกษาในสาขารัฐศาสตร์นั้น เริ่มขึ้นในรัชสมัยของพระบาทสมเด็จพระจุลจอมเกล้าเจ้าอยู่หัว โดยทรงจัดตั้ง "โรงเรียนฝึกหัดวิชาข้าราชการพลเรือน" ขึ้น เพื่อฝึกหัดนักเรียนให้รับการศึกษาเพื่อเข้ารับราชการตามกระทรวงต่าง ๆ ต่อมา ในรัชสมัยของพระบาทสมเด็จพระมงกุฏเกล้าเจ้าอยู่หัว พระองค์ทรงสถาปนา "จุฬาลงกรณ์มหาวิทยาลัย" ขึ้น โดย "คณะรัฐประศาสนศาสตร์" เป็น 1 ใน 4 คณะแรกตั้งของมหาวิทยาลัย หลังจากนั้น ได้เปลี่ยนชื่อเป็น "คณะนิติศาสตร์และรัฐศาสตร์" และโอนไปสังกัดมหาวิทยาลัยวิชาธรรมศาสตร์และการเมือง และในที่สุดก็กลับมาจัดตั้งใหม่อีกครั้งในจุฬาลงกรณ์มหาวิทยาลัยในปี พ.ศ. 2491 หลังจากนั้น สาขาวิชารัฐศาสตร์และรัฐประศาสนศาสตร์ก็ได้เปิดสอนในหลายมหาวิทยาลัย ดังต่อไปนี้ (หมายเหตุ : นับเฉพาะหลักสูตรปริญญาตรี ข้อมูล ณ วันที่ 16 พ.ย. 2563)
มหาวิทยาลัยที่เปิดสอน

มหาวิทยาลัยที่เปิดสอนคณะรัฐศาสตร์ ในภาพรวมแล้วนั้นการเรียนการสอนรัฐศาสตร์ในมหาวิทยาลัยของรัฐ และมหาวิทยาลัยในกำกับของรัฐที่ไม่ใช่มหาวิทยาลัยราชภัฎ การเรียนการสอนรัฐศาสตร์ และรัฐประศาสนศาสตร์มักเปิดในคณะรัฐศาสตร์ หรือคณะสังคมศาสตร์ หรือคณะรัฐศาสตร์และรัฐประศาสนศาสตร์ และจากภาพรวมแล้วมหาวิทยาลัยที่อยู่ในเขตกรุงเทพมหานครนคร และมหาวิทยาลัยที่ก่อตั้งขึ้นมานาน จะมีการเรียนการสอนทั้งรัฐศาสตร์ และรัฐประศาสนศาสตร์ ส่วนมหาวิทยาลัยในเขตภูมิภาค หรือมหาวิทยาลัยที่ก่อตั้งใหม่มักมีการเรียนการสอนแต่ด้านรัฐประศาสนศาสตร์ ปัจจุบัน ภายในการศึกษาด้านรัฐศาสตร์และรัฐประศาสนศาสตร์นั้น ได้มีการแยกสาขาวิชาที่ศึกษาให้หลากหลายและครอบคลุมยิ่งขึ้น จึงมีหลักสูตรต่าง ๆ ที่เกี่ยวข้องเกิดขึ้นภายในคณะรัฐศาสตร์ขึ้นเป็นอย่างมาก เช่น การบริหารงานยุติธรรม การปกครองส่วนท้องถิ่น เป็นต้น
มหาวิทยาลัยที่เปิดสอน > มหาวิทยาลัยเอกชน

มหาวิทยาลัยเอกชน
| มหาวิทยาลัย | คณะ | หลักสูตรรัฐศาสตร์ | หลักสูตรรัฐประศาสนศาสตร์ |
| --- | --- | --- | --- |
| มหาวิทยาลัยกรุงเทพธนบุรี | คณะรัฐศาสตร์ | มี | มี |
| มหาวิทยาลัยการจัดการและเทคโนโลยีอีสเทิร์น | คณะรัฐศาสตร์ | มี | ไม่มี |
| มหาวิทยาลัยเกริก | คณะรัฐศาสตร์ | มี | มี |
| มหาวิทยาลัยหาดใหญ่ | คณะรัฐศาสตร์ | มี | มี |
| มหาวิทยาลัยปทุมธานี | คณะรัฐศาสตร์ | มี | ไม่มี |
| มหาวิทยาลัยรังสิต | วิทยาลัยรัฐกิจ | มี | มี(ในระดับปริญญาโท) |
| มหาวิทยาลัยธุรกิจบัณฑิตย์ | คณะรัฐประศาสนศาสตร์ | ไม่มี | มี |
| มหาวิทยาลัยเวสเทิร์น | คณะบริหารธุรกิจและรัฐประศาสนศาสตร์ | ไม่มี | มี |
| มหาวิทยาลัยนอร์ทกรุงเทพ | คณะศิลปศาสตร์ | ไม่มี | มี |
| มหาวิทยาลัยนอร์ท-เชียงใหม่ | คณะสังคมศาสตร์และมนุษยศาสตร์ | ไม่มี | มี |
| มหาวิทยาลัยโยนก | คณะมนุษยศาสตร์และสังคมศาสตร์ | ไม่มี | มี |
| มหาวิทยาลัยฟาร์อีสเทอร์น | คณะบริหารรัฐกิจ | ไม่มี | มี |
| มหาวิทยาลัยอีสเทิร์นเอเชีย | คณะรัฐประศาสนศาสตร์ | ไม่มี | มี |
| มหาวิทยาลัยเอเชียอาคเนย์ | คณะศิลปศาสตร์และวิทยาศาสตร์ | ไม่มี | มี |
| มหาวิทยาลัยเจ้าพระยา | คณะรัฐศาสตร์ | ไม่มี | มี |
| มหาวิทยาลัยภาคตะวันออกเฉียงเหนือ | คณะสังคมศาสตร์และมนุษยศาสตร์ | ไม่มี | มี |
| วิทยาลัยทองสุข | คณะรัฐประศาสนศาสตร์ | ไม่มี | มี |
| มหาวิทยาลัยเฉลิมกาญจนา เพชรบูรณ์ | คณะรัฐศาสตร์และการปกครองส่วนท้องถิ่น | มี | มี |
| มหาวิทยาลัยเฉลิมกาญจนา | คณะรัฐศาสตร์และนิติศาสตร์ | มี | มี |
| มหาวิทยาลัยเฉลิมกาญจนา นครศรีธรรมราช | คณะรัฐศาสตร์ | มี | มี |
| วิทยาลัยนอร์ทเทิร์น | คณะนิติศาสตร์และรัฐศาสตร์ | มี | ไม่มี |
| มหาวิทยาลัยสยาม | คณะรัฐศาสตร์ | มี | ไม่มี |
| วิทยาลัยเทคโนโลยีภาคใต้ | คณะรัฐศาสตร์ | มี | ไม่มี |
| มหาวิทยาลัยรัตนบัณฑิต | คณะรัฐศาสตร์ | มี | ไม่มี |
| วิทยาลัยเชียงราย | คณะนิติศาสตร์ | มี | ไม่มี |
| สถาบันสารสาสน์เทคโนโลยีแห่งสุวรรณภูมิ | คณะรัฐประศาสนศาสตร์ | ไม่มี | มี |
| สถาบันรัชต์ภาคย์ | คณะรัฐศาสตร์และรัฐประศาสนศาสตร์ | มี | ไม่มี |
หมายเหตุ การนับในที่นี้ มี คือ มีวุฒิการศึกษาที่รับรองในหลักสูตรฯของแต่ละมหาวิทยาลัย แต่ในที่นี้ไม่ได้ลงรายละเอียดในวิชาต่าง ๆ ที่เปิดเรียนในหลักสูตร
สาขาต่าง ๆ ของวิชารัฐศาสตร์

ดู รัฐศาสตร์
สัญลักษณ์

ชาวรัฐศาสตร์และรัฐประศาสนศาสตร์ไทยจะมีสำนึกจารีตในการใช้สัญลักษณ์ สิงห์ หรือ ราชสีห์ เป็นสัญลักษณ์ของสาขาวิชา เนื่องจากความหมายที่ว่าสิงห์เป็น "ราชาแห่งสัตว์ป่า" รวมทั้ง ยังเป็นสัญลักษณ์แห่งอำนาจ และกำลัง จึงถูกนำไปเปรียบเทียบกับผู้มีอำนาจ ซึ่งก็คือ นักปกครองแบบนักรัฐศาสตร์ และนักบริหารแบบนักรัฐประศาสตนศาสตร์ และการที่กระทรวงมหาดไทย ซึ่งเป็นกระทรวงที่ชาวรัฐศาสตร์และรัฐประศาสนศาสตร์ใฝ่ฝันที่จะเข้ารับราชการเป็นส่วนใหญ่ได้ใช้ตรารูปราชสีห์ เป็นสัญลักษณ์ประจำกระทรวงด้วย ดังนั้น จึงมีจารีตนำเอารูปสัญลักษณ์สิงห์ หรือ ราชสีห์ มาเป็นสัญลักษณ์ของสาขาวิชารัฐศาสตร์และรัฐประศาสนศาสตร์
หลักสูตรศิลปศาสตร์บัณฑิต สาขาวิชาปรัชญา การเมือง และเศรษฐศาสตร์ หรือ Philosophy Politics and Economics (PPE) เปิดสอนที่มหาวิทยาลัยธรรมศาสตร์แห่งเดียวของประเทศไทย เป็นหลักสูตรเก่าแก่ของ oxfords university ที่นำมาเปิดทำการเรียนการสอนที่ประเทศไทย โดยหลักสูตรนี้เปิดทำการเรียนการสอนที่มหาวิทยาลัยธรรมศาสตร์ ท่าพระจันทร์ และศูนย์ลำปาง โดยเมื่อเรียนจบหลักสูตรนี้แล้ว กพ. รับรองให้วุฒิเทียบเท่ารัฐศาสตร์บัณฑิต
การประชุมวิชาการรัฐศาสตร์และรัฐประศาสนศาสตร์แห่งชาติ

เป็นการจัดประชุมวิชาการระดับชาติของประเทศไทย ในสาขาวิชาด้านรัฐศาสตร์และรัฐประศาสนศาสตร์ โดยมี คณะกรรมการสภาวิจัยแห่งชาติ สาขารัฐศาสตร์และรัฐประศาสนศาสตร์ สำนักงานคณะกรรมการวิจัยแห่งชาติ เป็นผู้สนับสนุนหลักด้านงบประมาณและมาตรฐานวิชาการ โดยจะจัดร่วมกับคณะรัฐศาสตร์ในประเทศไทยหรือองค์กรวิชาการในสาขาดังกล่าว
| # | ชื่อ/หัวข้อการประชุม | วัน/เวลาการจัดประชุม | สถานที่จัดการประชุม |
| --- | --- | --- | --- |
| 1 | การประชุมวิชาการรัฐศาสตร์และรัฐประศาสนศาสตร์แห่งชาติ | 8 - 10 ธันวาคม พ.ศ. 2543 | ศูนย์ประชุมสหประชาชาติ กรุงเทพฯ |
| 2 | รัฐศาสตร์ไทยกับศักยภาพในการจัดการกับความขัดแย้ง | 5 - 7 ธันวาคม พ.ศ. 2544 | ภาควิชารัฐศาสตร์ คณะสังคมศาสตร์ มหาวิทยาลัยเชียงใหม่ และ โรงแรมโลตัสปางสวนแก้ว จังหวัดเชียงใหม่ |
| 3 | การประชุมวิชาการรัฐศาสตร์และรัฐประศาสนศาสตร์แห่งชาติ | 29 - 30 พฤศจิกายน พ.ศ. 2545 | มหาวิทยาลัยสุโขทัยธรรมาธิราช |
| 4 | ประเทศไทยกับการพัฒนาที่ไม่สิ้นสุด: บทบาทที่พึงเป็นของภาครัฐ | 1 - 2 ธันวาคม พ.ศ. 2546 | ศูนย์การค้าและนิทรรศการนานาชาติ (BITEC) บางนา กรุงเทพ โดย คณะรัฐศาสตร์ จุฬาลงกรณ์มหาวิทยาลัย |
| 5 | การเมืองการบริหารของไทยในยุคโลกาภิวัฒน์ | 1 - 2 ธันวาคม พ.ศ. 2547 | ศูนย์การค้าและนิทรรศการนานาชาติ (BITEC) บางนา กรุงเทพ โดย คณะรัฐศาสตร์ มหาวิทยาลัยธรรมศาสตร์ |
| 6 | โลก รัฐ ท้องถิ่น ในศตวรรษที่ 21: การบริหารจัดการในยุคสังคมฐานความรู้ | 7 - 8 ธันวาคม พ.ศ. 2548 | โรงแรมโลตัสปางสวนแก้ว จังหวัดเชียงใหม่ โดย คณะรัฐศาสตร์และรัฐประศาสตร์ มหาวิทยาลัยเชียงใหม่ |
| 7 | เสรีภาพ อำนาจ จริยธรรมกับการเมืองไทย | 27 - 29 พฤศจิกายน พ.ศ. 2549 | คณะรัฐศาสตร์ มหาวิทยาลัยรามคำแหง |
| 8 | เมืองไทยในระยะเปลี่ยนผ่าน | 13 - 14 ธันวาคม พ.ศ. 2550 | ศูนย์การค้าและนิทรรศการนานาชาติ (BITEC) บางนา กรุงเทพ โดย คณะรัฐศาสตร์ มหาวิทยาลัยธรรมศาสตร์ |
| 9 | รัฐศาสตร์กับการพัฒนาประชาธิปไตยไทย | 2 - 3 ธันวาคม พ.ศ. 2551 | คณะรัฐศาสตร์ จุฬาลงกรณ์มหาวิทยาลัย |
| 10 | ความขัดแย้งและทางออกของการเมืองไทย | 1 - 2 พฤศจิกายน พ.ศ. 2552 | ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ โดย สมาคมรัฐศาสตร์และรัฐประศาสนศาสตร์ภาคใต้ |
| 11 | "การเมือง" ของ "รัฐ" และ "ท้องถิ่น" ไทย ภายใต้กระแสโลกาภิวัฒน์ | 25 - 26 พฤศจิกายน พ.ศ. 2553 | วิทยาลัยการเมืองการปกครอง มหาวิทยาลัยมหาสารคาม |
| 12 | A SMALLER WORLD, BIGGER DIFFERENCES: รัฐศาสตร์ให้คำตอบอะไร? | 8 - 9 ธันวาคม พ.ศ. 2554 | คณะรัฐศาสตร์และรัฐประศาสนศาสตร์ มหาวิทยาลัยเชียงใหม่ |
| 13 | ประชาคมอาเซียน: ความจริง ความหวัง หรือความฝัน | 27 สิงหาคม พ.ศ. 2555 | คณะรัฐศาสตร์และรัฐประศาสนศาสตร์ มหาวิทยาลัยเชียงใหม่ |
| 14 | การสร้างประชาธิปไตยกับปัญหาความขัดแย้งทางสังคมและการเมืองไทย | 27 - 28 พฤศจิกายน พ.ศ. 2556 | หอประชุมเฉลิมพระเกียรติ 7 รอบพระชนมพรรษา มหาวิทยาลัยอุบลราชธานี |
| 15 | โลกาภิวัตน์ ภูมิภาคภิวัฒน์ ท้องถิ่นภิวัฒน์: นัยต่อสังคมไทย | 5 - 6 พฤศจิกายน พ.ศ. 2558 | คณะรัฐศาสตร์และนิติศาสตร์ มหาวิทยาลัยบูรพา |
ดูเพิ่ม

คณะ (มหาวิทยาลัย)
| ด ค ก คณะในมหาวิทยาลัยไทย |
| --- | --- |
วิทยาศาสตร์   และเทคโนโลยี: เกษตรศาสตร์ • ครุศาสตร์อุตสาหกรรม • เทคโนโลยี • เทคโนโลยีสารสนเทศ • ประมง • วิทยาศาสตร์ • วิศวกรรมศาสตร์ • สิ่งแวดล้อม
วิทยาศาสตร์สุขภาพ: กายภาพบำบัด • การแพทย์แผนไทย • ทันตแพทยศาสตร์ • เทคนิคการแพทย์ • แพทยศาสตร์ • พยาบาลศาสตร์ • เภสัชศาสตร์ • สหเวชศาสตร์ • สัตวแพทยศาสตร์ • สาธารณสุขศาสตร์
สังคมศาสตร์   และมนุษยศาสตร์: การท่องเที่ยวและการบริการ • นิติศาสตร์ • นิเทศศาสตร์ • บริหารธุรกิจและการบัญชี • มนุษยศาสตร์ • รัฐศาสตร์ • ศิลปกรรมศาสตร์ • ศึกษาศาสตร์ • เศรษฐศาสตร์ • สถาปัตยกรรมศาสตร์ • สังคมศาสตร์
รายชื่อ • หมวดหมู่ • โครงการ • สถานีย่อย
ลุลา

| ลุลา |
| --- | --- |
ลุลาสมัยเป็นสมาชิกวง 2 Become 1
ข้อมูลพื้นฐาน
ชื่อเกิด: กันยารัตน์ ติยะพรไชย
รู้จักในชื่อ: ตุ๊กตา
เกิด: 13 สิงหาคม พ.ศ. 2523 (44 ปี)
ที่เกิด: กรุงเทพมหานคร​ ประเทศไทย​
แนวเพลง: ป็อป, บอสซาโนวา, ป๊อบร็อก
อาชีพ: นักร้อง, ศิลปิน, ยูทูบเบอร์
ช่วงปี: พ.ศ. 2547 - ปัจจุบัน
ค่ายเพลง: Genie Records (พ.ศ. 2547 - 2549) สนามหลวงการดนตรี (พ.ศ. 2550 - 2557) ไวท์มิวสิก (พ.ศ. 2557 - ปัจจุบัน)
กันยารัตน์ ติยะพรไชย ชื่อเล่น ตุ๊กตา​ (ฉายา: ลุลา) เกิดเมื่อวันที่ 13 สิงหาคม พ.ศ. 2523 เป็นนักร้องหญิงชาวไทย
ประวัติ

ลุลาจบมัธยมต้นจาก โรงเรียนดลวิทยา และมัธยมปลายจาก โรงเรียนบดินทรเดชา(สิงห์ สิงหเสนี) อุดมศึกษาจาก Swinburne University ประเทศออสเตรเลีย  ลุลาเคยประกวดฮอตเวฟมิวสิกอวอร์ดส์ครั้งที่ 1 เมื่อปี 2539 ในนามวง dream project ลุลาเป็นที่รู้จักจากการมีผลงานเพลงเป็นครั้งแรกในอัลบั้ม "2 Become 1" หลังจากนั้นมีผลงานเพลงในแนว Bossa Nova ซึ่งเธอได้ศึกษาหาข้อมูล ฟังเพลง และฝึกฝนการร้องมากว่า 3 ปี โดยได้มีผลงานเพลงในอัลบั้ม "Bossa Blossom 2" โปรดิวเซอร์คือ โอ๋ ดูบาดู (โอ๋ ซีเปีย)
จากนั้นมีผลงานอัลบั้มเดี่ยวเป็นครั้งแรก ในแนวเพลงที่เธอเรียกว่า Urban Bossa Nova ในชื่ออัลบั้มชื่อ "Urban Lullaby" จากการชักชวนของ ป๋าเต็ด ยุทธนา บุญอ้อม ซึ่งเป็นผู้บริหารค่ายสนามหลวงมิวสิคในขณะนั้น และมี โตน Sofa (จักรธร ขจรไชยกุล) เป็น Producer มีเพลงอย่าง ตุ๊กตาหน้ารถ เป็นต้น และอัลบั้มพิเศษ "Swing Swing" ก่อนที่เธอจะปล่อยอัลบั้มเดี่ยวชุดที่สอง "Twist" ในปี 2553  และอัลบั้มเดี่ยวชุดที่สามของเธอ Spring ในปี 2555 ซึงมีแนวดนตรี ป๊อป บอสซาโนวา และอะคูสติก เพลงลุลานั้นมีเอกลักษณ์ในด้านวิธีขับร้องและน้ำเสียงของลุลาเอง
ลุลากลับมาอีกครั้งในต้นเดือนกรกฎาคม ในปี 2558 โดยการเปิดตัวซิงเกิ้ลแรก ห่างไม่ไกล จากอัลบั้มลำดับที่ 4 ของเธอเอง ในปี 2560 เธอกลับมาในเพลง ''เรื่องที่ขอ'' ซิงเกิลที่สองจากอัลบั้มที่ 4 เพลงนี้ได้ฮิตติดชาร์ทอันดับ 1 ทุกชาร์ตเพลงในประเทศไทย รวมทั้งขึ้นอันดับ 1 บนไอจูนส์ในประเทศไทย อีกทั้งยังได้รับรางวัลต่าง ๆ อีกมากมายจากสถาบันดนตรี และกลายเป็นอีกหนึ่งเพลงประจำตัวของเธออีกด้วย
ผลงานเพลง > สตูดิโออัลบั้ม

| ชื่ออัลบั้ม | รายละเอียด | รายชื่อเพลง |
| --- | --- | --- |
| Urban Lullaby |  วางจำหน่าย: 12 กุมภาพันธ์ 2551  รูปแบบ: ซีดี, ดิจิตอลดาวน์โหลด, แผ่นเสียง  ค่าย: จีเอ็มเอ็ม แกรมมี่, สนามหลวงการดนตรี |  ตุ๊กตาหน้ารถ  เวลาจะช่วยอะไร  Mobile Love Song  รักไม่รัก  ทะเลสีดำ ร่วมกับ ต้าร์ Paradox  ดาวเสาร์  ในวันที่เราต้องไกลห่าง  นาน ๆ นะ ๆ  Baby I Love ร่วมกับ โตน Sofa  Nite My Love  อยากรู้...แต่ไม่อยากถาม ร่วมกับ บอม D.I.Y (ประกอบละคร อเวจีสีชมพู)  Hidden Track |
| Twist |  วางจำหน่าย: 8 กรกฎาคม 2553  รูปแบบ: ซีดี, ดิจิตอลดาวน์โหลด  ค่าย: จีเอ็มเอ็ม แกรมมี่, สนามหลวงการดนตรี |  Love me before sunset ร่วมกับ โตน Sofa  ราตรีนี้ (ยังอีกแสนไกล)  แค่เพียงได้รู้ ร่วมกับ จีน มหาสมุทร  อย่ามองมาได้มั้ย ร่วมกับ ติ๊ก Playground  Down  แม่ไม่เข้าใจ ร่วมกับ สวีทนุช  เนื้อคู่  เหนื่อยนัก พักนะ  อธิษฐาน  ความเหงา  Hidden Track |
| Spring |  วางจำหน่าย: 8 พฤศจิกายน 2555  รูปแบบ: ซีดี, ดิจิตอลดาวน์โหลด  ค่าย: จีเอ็มเอ็ม แกรมมี่, สนามหลวงการดนตรี |  ฤดูความรักผลิ (Spring)  ฉันจะกอด  ไม่มีอะไรที่เป็นไปไม่ได้ (Possible) ร่วมกับ ซิน Singular  นะนะนะ  ถ้าเชื่อแล้วสบายใจ  เธอเสียใจหรือเปล่า  สเปค  มองเธอจากมุมไกล ๆ  เปิด (Open)  หัวใจวันเก่า  รักประกาศิต (เพลงประกอบละคร รักประกาศิต)  มองได้แต่อย่าชอบ ร่วมกับ เต๋อ ฉันทวิชช์, โจ๊ก So Cool, ป๊อป Calories Blah Blah (เพลงประกอบภาพยนตร์ ATM เออรักเออเร่อ)  สักมุมบนโลกใบนี้ (เพลงประกอบละคร แม่แตงร่มใบ)  รักปาฏิหาริย์ (เพลงประกอบละคร รักปาฏิหาริย์) |
| LEVITATE |  วางจำหน่าย: 1 มิถุนายน 2561  รูปแบบ: เทป, ซีดี, ดิจิตอลดาวน์โหลด  ค่าย: จีเอ็มเอ็ม แกรมมี่, ไวท์มิวสิก |  ห่างไม่ไกล  เรื่องระหว่างทาง ร่วมกับ ชาติ สุชาติ  เรื่องที่ขอ  จม  เพลงเก่า  Status ร่วมกับ Ben Bizzy  เราไม่รู้จักกัน (เพลงประกอบละคร พงศภัทร)  Faith  รักคำโตโต ร่วมกับ เบน ชลาทิศ  จม (Remixed version by Casinotone & OrbitalXX)  ยิ่งไม่รู้ยิ่งต้องทำ  1 2 3 4 5 I LOVE YOU (นั่งเล่น Version)  ตัวปลอม (เพลงประกอบโฆษณา KFC)  เพียงรัก  จะเก็บเรื่องราวของเราเอาไว้ (นั่งเล่น Version)  ดี.เจ.เสียงใส (เพลงประกอบซีรีส์ Daddy จำเป็น)  คืนจันทร์ (เพลงประกอบรายการ เมืองไทยใต้จมูก) |
| P.S. Things I never tell you |  วางจำหน่าย: 21 พฤศจิกายน 2567  รูปแบบ: ซีดี, ดิจิตอลดาวน์โหลด  ค่าย: จีเอ็มเอ็ม แกรมมี่, ไวท์มิวสิก |  ความหมายของเวลา (ft. ตูน Bodyslam)  เข้าใจว่าไม่เข้าใจ (Inverted)  Apple Bite (ft. MONICA)  เพ้อ (Still You)  จบตั้งแต่เริ่ม (Noir)  มารักกับพี่ (Nuna) [ft. LAZYLOZY] [CD Only]  เสื้อกันหนาว (ft. เต ตะวัน) [CD Only]  ฝันกลางวัน (The Remake) [CD Only]  ฮักได้บ่ (ft. Joey Phuwasit) [CD Only]  ไม่ใช่แฟนทำแทนไม่ได้ (ซนซน 40 ปี GMM GRAMMY) [ft. Guitar of NewCountry] [CD Only] |
ผลงานเพลง > คัฟเวอร์อัลบั้ม

| ชื่ออัลบั้ม | รายละเอียด | รายชื่อเพลง |
| --- | --- | --- |
| Swing Swing |  วางจำหน่าย: 13 กุมภาพันธ์ 2552  รูปแบบ: ซีดี  ค่าย: จีเอ็มเอ็ม แกรมมี่, สนามหลวงการดนตรี |  Bizarre Love Triangle (New Order ต้นฉบับ)  เรื่องมหัศจรรย์ (Sofa ต้นฉบับ)  Quando Quando Quando (Engelbert Humperdinck ต้นฉบับ)  I can't tell you why (Eagles ต้นฉบับ)  Kiss Me (Sixpence None The Richer ต้นฉบับ)  Last Christmas (Wham! ต้นฉบับ)  ค่ำนี้ ร่วมกับ วิทยา ทรัพย์เจริญ (ชรัส เฟื่องอารมย์ ต้นฉบับ)  Right Here Waiting (Richard Marx ต้นฉบับ)  When I come around (Green Day ต้นฉบับ)  อกหัก (Bodyslam ต้นฉบับ) |
| Joy |  วางจำหน่าย: 15 กันยายน 2554  รูปแบบ: ซีดี, ดิจิตอลดาวน์โหลด  ค่าย: จีเอ็มเอ็ม แกรมมี่, สนามหลวงการดนตรี |  ความหวาน  ร่ม (Briohny ต้นฉบับ)  ใจบอกว่าใช่ ร่วมกับ โอ Jetset'er (ตุ้ย ธีรภัทร์ ต้นฉบับ)  ล้มทั้งยืน (Zeal ต้นฉบับ)  พรุ่งนี้ (จะไปกับเธอ) (โบ สุนิตา ต้นฉบับ)  ก็ใครมันจะไปรู้ละ ร่วมกับ โย่ง Armchair (เจ เจตริน ต้นฉบับ)  พูดไม่ค่อยเก่ง ร่วมกับ เอก ชะเอม (AB Normal ต้นฉบับ)  ฝากไว้ในใจเธอ (3DC ต้นฉบับ)  จากวันที่เธอไม่อยู่ (Pi ต้นฉบับ)  ไม่ใช่ก้อนหิน (Venus ต้นฉบับ)  เพราะมีเธอ ร่วมกับ โตน Sofa (Hum ต้นฉบับ) |
ผลงานเพลง > อัลบั้มรวมเพลง

| ชื่ออัลบั้ม | รายละเอียด |
| --- | --- |
2 Become 1:  ร่วมกับ คริสทีน จิระวงศ์วิโรจน์ แบ่งสัดส่วนเพลงแบบครึ่งต่อต่อครึ่งของอัลบั้ม (คนละ 5 เพลง)  วางจำหน่าย: 23 เมษายน 2547  รูปแบบ: เทป, ซีดี  ค่าย: จีเอ็มเอ็ม แกรมมี่, จีนี่ เรคคอร์ด
Featuring Lula:  วางจำหน่าย: 25 เมษายน 2556  รูปแบบ: ซีดี,  ดิจิตอลดาวน์โหลด  ค่าย: จีเอ็มเอ็ม แกรมมี่
Love Scene Love Songs Lula & Pijika:  วางจำหน่าย: 27 มีนาคม 2557  รูปแบบ: ซีดี,  ดิจิตอลดาวน์โหลด  ค่าย: จีเอ็มเอ็ม แกรมมี่
Best Of Lula:  วางจำหน่าย: 21 พฤษภาคม 2558  รูปแบบ: เทป, ซีดี,  ดิจิตอลดาวน์โหลด  ค่าย: จีเอ็มเอ็ม แกรมมี่
ผลงานเพลง > ซิงเกิล > ในฐานะศิลปินร้องนำ

| ปี | ชื่อเพลง | อันดับเพลงสูงสุด> IW Chart  | อัลบั้ม / โปรเจ็กต์ |
| --- | --- | --- | --- |
| 2551 | "เวลาจะช่วยอะไร" | — | Urban Lullaby |
| 2551 | "ตุ๊กตาหน้ารถ" | — | Urban Lullaby |
| 2551 | "อยากรู้...แต่ไม่อยากถาม" (ร่วมกับ บอมบ์ ยุทธนันท์) | — | Urban Lullaby |
| 2551 | "ในวันที่เราต้องไกลห่าง" | — | Urban Lullaby |
| 2552 | "เรื่องมหัศจรรย์" (Sofa ต้นฉบับ) | — | Swing Swing |
| 2552 | "มงกุฎดอกไม้" | — | ไม่มีอัลบั้ม |
| 2553 | "ราตรีนี้ (ยังอีกแสนไกล)" | 10 | Twist |
| 2553 | "แค่เพียงได้รู้" (ร่วมกับ จีน มหาสมุทร) | 4 | Twist |
| 2553 | "เนื้อคู่" | 10 | Twist |
| 2554 | "ความหวาน" | 9 | Joy |
| 2554 | "ทะเลสีดำ" (ร่วมกับ ต้าร์ Paradox) | — | เกมร้ายเกมรัก |
| 2554 | "รักปาฏิหาริย์" | 13 | Spring |
| 2554 | "มองได้แต่อย่าชอบ" (ร่วมกับ เต๋อ ฉันทวิชช์, โจ๊ก So Cool, ป๊อป Calories Blah Blah) | 13 | Spring |
| 2555 | "รักประกาศิต" | — | Spring |
| 2555 | "สักมุมบนโลกใบนี้" | — | Spring |
| 2555 | "ฤดูความรักผลิ" (Spring) | — | Spring |
| 2555 | "ฉันจะกอด" (Hug) | 16 | Spring |
| 2555 | "ไม่มีอะไรที่เป็นไปไม่ได้" (Possible) (ร่วมกับ ซิน ซิงกูล่าร์) | 1 | Spring |
| 2556 | "ใครคนหนึ่ง" | — | ไม่มีอัลบั้ม |
| 2556 | "นะนะนะ" | — | Spring |
| 2556 | "เผลอใจ" (ร่วมกับ พิจิกา) | — | สุภาพบุรุษจุฑาเทพ |
| 2557 | "Cross Love" (ร่วมกับ ณรงค์วิทย์ เตชะธนวัฒน์) | — | Rising Sun |
| 2558 | "ห่างไม่ไกล" | — | LEVITATE |
| 2558 | "รักคำโตโต" (ร่วมกับ เบน ชลาทิศ) | 8 | LEVITATE |
| 2559 | "เรื่องที่ขอ" | 1 | LEVITATE |
| 2560 | "จม" | 11 | LEVITATE |
| 2561 | "เราไม่รู้จักกัน" | 12 | LEVITATE |
| 2561 | ไม่อยู่ในชีวิตแต่อยู่ในหัวใจ |  | HER Project |
| 2562 | "Status" (ร่วมกับ Ben Bizzy) |  | LEVITATE |
| 2562 | "มีเหมือนไม่มี" |  | SOULFOOD by Soul Smith |
| 2563 | เสื้อกันหนาว (ร่วมกับ เต ตะวัน) | — | Love Stranger |
| 2563 | ฝันกลางวัน | — | The Remake Powered by JOOX |
| 2564 | มารักกับพี่ (NUNA) (ร่วมกับ เลซีล็อกซี) |  | ไม่มีอัลบั้ม |
| 2565 | จบตั้งแต่เริ่ม (Noir) |  | P.S. Things I never tell you. |
| 2566 | ความหมายของเวลา Feat ตูน บอดี้แสลม |  | P.S. Things I never tell you. |
| 2567 | เข้าใจว่าไม่เข้าใจ (INVERTED) |  | P.S. Things I never tell you. |
| 2567 | Apple Bite (feat. MONICA) |  | P.S. Things I never tell you. |
| 2567 | เพ้อ (Still You) |  | P.S. Things I never tell you. |
"—" หมายถึงเพลงนั้นไม่ได้อยู่ในอันดับ / IW Chart เริ่มก่อตั้งเมื่อปลายปี พ.ศ. 2553